รัฐบาลไทย-ข่าวทำเนียบรัฐบาล-รองปลัดกระทรวงมหาดไทย หารือเครือข่าย เตรียมจัดทำสื่อส่งเสริมจริยธรรมข้าราชการ เพื่อเสริมสร้างจิตสำนึกด้านคุณธรรม จริยธรรม และแบบอย่างที่ดี แก่บุคลากรในสังกัด
วันพฤหัสบดีที่ 10 สิงหาคม 2560
รองปลัดกระทรวงมหาดไทย หารือเครือข่าย เตรียมจัดทําสื่อส่งเสริมจริยธรรมข้าราชการ เพื่อเสริมสร้างจิตสํานึกด้านคุณธรรม จริยธรรม และแบบอย่างที่ดี แก่บุคลากรในสังกัด
รองปลัดกระทรวงมหาดไทย หารือเครือข่าย เตรียมจัดทําสื่อส่งเสริมจริยธรรมข้าราชการเพื่อเสริมสร้างจิตสํานึกด้านคุณธรรม จริยธรรม และแบบอย่างที่ดี แก่บุคลากรในสังกัด
วันนี้ (9 ส.ค. 60) เวลา 14.00 น. ที่ ห้องประชุม 3 ศาลาว่าการกระทรวงมหาดไทย นายสุทธิพงษ์ จุลเจริญ รองปลัดกระทรวงมหาดไทย เป็นประธานการประชุมหารือเรื่องการจัดทําภาพยนตร์ส่งเสริมจริยธรรมข้าราชการ โดยมีวัตถุประสงค์เพื่อสร้างสื่อภาพยนตร์สําหรับการส่งเสริมคุณธรรมจริยธรรมของข้าราชการ เพื่อเสริมสร้างและพัฒนาแนวความคิดด้านคุณธรรม จริยธรรมให้แก่บุคลากรในสังกัดกระทรวงมหาดไทย เพื่อใช้เป็นแนวทางในการปฏิบัติงานราชการ และการดํารงชีวิตประจําวัน พร้อมเป็นแบบอย่างข้าราชการที่ดีมีคุณธรรมจริยธรรม และมีความสุขในการดําเนินชีวิตโดยการประชุมในวันนี้ มีนางวจี อรรถไกวัลวที ผู้ช่วยผู้กํากับและแอ๊คติ้งโคช อาจารย์วรศักดิ์ ขันทอง ผู้ควบคุมการผลิตสื่อ และ นางสาวเพียรใจ โรจนสินวิไล กรรมการบริหารห้างทวีกิจคอมเพล็กซ์ ประธานชมรมสระบุรีร่มเย็น ให้เกียรติเข้าร่วมประชุมและให้ข้อเสนอแนะสําหรับการจัดทําสื่อดังกล่าว
นายสุทธิพงษ์ จุลเจริญ รองปลัดกระทรวงมหาดไทย เปิดเผยว่าในนามของกระทรวงมหาดไทย รู้สึกเป็นเกียรติอย่างยิ่ง และขอบคุณประธานชมรมสระบุรีร่มเย็น และทีมงานผลิตสื่อ“การเรียนรู้สู่คุณธรรมนําชีวิต”เป็นอย่างสูงที่ได้ให้เกียรติมาร่วมให้คําปรึกษาและแนะนําในการจัดทําสื่อภาพยนตร์ส่งเสริมจริยธรรมข้าราชการของกระทรวงมหาดไทย ซึ่งการประชุมในวันนี้ สืบเนื่องจากการเข้าร่วมศึกษาดูงานของโครงการนิทรรศการการเรียนรู้สู่คุณธรรมนําชีวิต ที่จังหวัดสระบุรีที่ผ่านมา ได้จุดประกายและเห็นผลลัพธ์ที่ได้จากโครงการดังกล่าว คือ การสร้างกระบวนการเรียนรู้ และพัฒนาแนวความคิดทางด้านคุณธรรมและจริยธรรม ซึ่งต้องเริ่มต้นจากกระบวนการทางความคิดด้านคุณธรรมจริยธรรม และการสร้างจิตสํานึกให้แก่บุคลากรภายในหน่วยงาน เพื่อให้เกิดการรับรู้ มีจิตสํานึกที่ดีในการบริการ เป็นข้าราชการที่ดี มีคุณภาพ และพร้อมเป็นแบบอย่างให้แก่เพื่อนร่วมงาน ข้าราชการ ตลอดจนพี่น้องประชาชนและเยาวชนต่อไป
สําหรับการจัดทําสื่อภาพยนตร์ส่งเสริมจริยธรรมข้าราชการในครั้งนี้เป็นสื่อการเรียนรู้ที่น่าสนใจ โดยจะเน้นกิจกรรมหรือเนื้อหาที่เป็นแรงบวกในการเสริมสร้างชีวิตการทํางาน การปฏิบัติตนของข้าราชการ และเป็นสื่อที่จะช่วยให้ทุกคนที่รับชมได้ตระหนักและเกิดแรงบันดาลใจที่จะละเว้นการทําชั่ว หมั่นทําความดี และยึดปฏิบัติตามหลักธรรม “หิริ-โอตัปปะ”
รองปลัดกระทรวงมหาดไทย กล่าวเพิ่มเติมว่านอกจากนี้ ในแต่ละปีหน่วยงานราชการในสังกัดกระทรวงมหาดไทย จะมีบุคลากรบรรจุเข้ามาใหม่ และการจัดทําสื่อภาพยนตร์ดังกล่าว จะเป็นประโยชน์สามารถใช้เป็นสื่อในการเสริมสร้างและแนะนําแนวทางการปฏิบัติงานที่ดีของข้าราชการรุ่นต่อๆ ไป เพื่อให้ได้ซึมซับความรู้ด้านจริยธรรมและข้อแนะนําต่างๆ จากสื่อดังกล่าว ซึ่งการจัดทําสื่อในครั้งนี้ นอกจากเป็นการสร้างสื่อเทคโนโลยีสร้างสรรค์แล้ว ยังเป็นปรากฏการณ์ที่ดีที่ข้าราชการไทยจะได้มีต้นแบบหรือแบบอย่างที่ดี เพื่อตอกย้ําให้ตระหนักถึงผลจากการกระทําของข้าราชการที่มีทั้งดีและไม่ดี เพื่อเป็นแบบอย่าง และเป็นแรงบันดาลใจให้กับข้าราชการที่ดียังคงยืนหยัดในสิ่งที่ดี มุ่งมั่นทําความดีต่อไป ขณะเดียวกันก็จะเป็นแบบอย่างที่ดีให้กับข้าราชการใหม่ๆ ได้ยึดปฏิบัติตามแนวทางการดําเนินชีวิต ทั้งนี้ กระทรวงมหาดไทยมุ่งมั่นที่จะเสริมสร้างและพัฒนาคุณธรรมจริยธรรมให้เกิดขึ้นในหน่วยงานราชการในสังกัดกระทรวงมหาดไทยอย่างจริงจังและยั่งยืน.
ครั้งที่ 110/2560